નવા પ્રોફેશનલ સાહસો કરવા માટે અથવા કામકાજમાં ધરમૂળથી પરિવર્તન કરવા માટે શરૂઆતનો સમય સારો જણાઈ રહ્યા છે. તા 24ના રોજ વ્યાપાર અને કાર્યમાં નવા નવા પ્રયોગ કરશો. આપ પોતાની અનોખી કાર્યશૈલીના કારણે લોકપ્રિયતા મેળવશો. ભાગીદાર સાથેના સંબંધોમાં ગેરસમજનું નિરાકરણ આવશે. કમિશન કે દલાલીના વ્યવસાયથી આર્થિક લાભ થવાની શક્યતા રહેલી છે. બેન્કિંગ અને શિક્ષણના કાર્યોમાં પણ સારી સ્થિતિની અપેક્ષા રાખી શકો છો. તા 25 અને 26 દરમિયાન કોઈ સંબંધી કે કુટુંબની વ્યક્તિ સાથે એવી વાત થશે જેથી આપનું મન દુઃખી થશે. આપે ઘણા સમયથી જે મહેનત અને પરિશ્રમ કર્યો હશે એનું ફળ નહીંવત મળતા મનમાં થોડો વસવસો થશે. આપ પરિવાર પ્રત્યે આપની જવાબદારી ખુબ સારી રીતે નિભાવશો પણ એનાથી પરિવારના લોકોને સંતોષ નહીં થાય. આપ એકલતા અનુભવશો. તા 27, 28 અને 29 દરમિયાન વિદ્યાર્થીઓને અભ્યાસ સંબંધિત કાર્યોમાં સારી પ્રગતી થઈ શકે છે. ખાસ કરીને આ સમયમાં ભાવી કારકિર્દીની પસંદગી અથવા એડમિશન જેવા કાર્યોમાં તમારી દોડધામ રહેશે. આપે લક્ષ્યને પામવા માટે યોગ્ય દિશા નક્કી કરવી પડશે. જૂની પરેશાનીથી છુટકારો મળશે. અજાણી વ્યક્તિથી મદદ મળશે. તા 30ના રોજ ધાર્મિક કાર્ય કરશો. નવું વાહન ખરીદવા માટે શુભ યોગ છે. સપ્તાહનો અંતિમ દિવસ અકંદરે સફળતાનું સુચન કરે છે.